**Gazdasági összefoglaló, közbeszerzési összesítő (2018.02.19.-2018.02.25.)**

**Első alkalommal hozott nyilvánosságra megyékre lebontott adatokat a közvetlen külföldi befektetésekről a Román Nemzeti Bank (BNR).** A jelentés döbbenetes mértékű aránytalanságokról árulkodik, hiszen néhány megyében az idegen tőke szinte nem létező. Bukarestet is beleszámolva 12 megye gazdasági vérkeringését élénkíti 1 milliárd eurónál nagyobb értékű idegen tőke, ezek fele erdélyi: Arad, Fehér, Kolozs, Maros, Brassó és Temes. Ez utóbbi 3,54 milliárd euróval országos szinten a harmadik helyen áll, csupán a főváros és az annak vonzáskörzetében fekvő Ilfov megye előzik meg. Ennek fényében érthető, hogy Temesben a legalacsonyabb a munkanélküliség az országban - 1 százaléknál kevesebb -, a nettó átlagbér pedig Bukarest után itt a legmagasabb, a Kolozs megyeivel egy szinten.  Érdekesség, hogy az egyik legfejlettebb megyének számító Kolozsban a külföldi beruházások értéke viszonylag alacsony - 1,695 milliárd euró -, feleannyi, mint Temesben. Ennek a magyarázata abban rejlik, hogy míg a bánsági megyében a tőkeigényes gépjárműipar a húzóágazat, addig Kolozsban az informatika áll az első helyen. A területi aránytalanságok mértékéről mindent elmond az a tény, hogy Temesbe 240 millió euróval több külföldi tőke áramlott a rendszerváltás óta, mint 20 másik megyébe együttvéve.

<http://www.maszol.ro/index.php/gazdasag/92727-kulfoldi-befektetesek-temes-megyebe-annyi-t-ke-aramlott-mint-20-masik-megyebe-osszesen>

**Osztrák és francia célállomásokat jelentett be a Wizz Air Kolozsváron.** Közép-Kelet-Európa piacvezető fapados légitársasága múlt héten a kolozsvári repülőtéren tartott sajtótájékoztatóján bejelentette, hogy a hetedik, Kolozsváron állomásozó repülőjüknek is köszönhetően, Kolozsvár-Bécs és Kolozsvár-Lyon járatot is indít, előbbit május 30-tól, utóbbit november 20-tól. A vállalat közleményében kiemeli, hogy az idei évre tervezett célok által már közel 707 millió dollárra rúg az az összeg, amelyet a légitársaság Kolozsvárhoz köthető beruházásokra költött. Arra is számítanak, hogy az új repülőnek köszönhetően a közvetlen kolozsvári alkalmazottak száma meg fogja haladni a 250 főt.

<http://penzcsinalok.transindex.ro/hir/20180222-osztrak-es-francia-celallomasokat-jelentett-be-a-wizz-air-kolozsvaron>

**Nagy érdeklődés mutatkozott az észak-erdélyi autópálya Bihar megyei aszfaltszakaszainak megépítése iránt.** Az immár három szakaszra kiírt versenytárgyalásra tizenkilenc cég jelentkezett. Mint ismeretes, korábban egyetlen szakaszként kezelte a Bors és Berettyószéplak közötti mintegy 60 kilométeres távot a Közúti Infrastruktúráért Felelős Országos Vállalat (CNAIR). A jelenlegi kiírások értelmében az első és második szakaszt a kivitelezőnek 6 hónap alatt kell megterveznie, 18 hónap áll rendelkezésre a kivitelezéshez, amelyre 60 hónap garanciát szükséges vállalnia. A harmadik rész kivitelezőjének rövidebb idő áll majd a rendelkezésére, mint az első két szakasznál, 4 hónap alatt el kell készülnie a tervekkel, 15 hónap alatt meg kell építenie a sztrádaszakaszt, ám a jótállás ebben az esetben is 60 hónapig tart.

<https://kronika.ro/gazdasag/kozel-husz-ceg-kivitelezne-a-haromba-osztott-bihari-sztradaszakaszt>

**Mintegy 1,3 milliárd eurót biztosít az Európai Unió a kohéziós forrásokból a magyar–román határon lévő Kürtös települést a Fekete-tenger partján fekvő Konstancával összekötő vasútvonal korszerűsítésére**. A fejlesztés nyomán jelentősen gyorsabb és biztonságosabb lesz az utazás az Arad melletti 614-es kilométerkő és a Hunyad megyei Piski közötti 141 kilométeres szakaszon, tizenhárom állomást felújítanak, javítják az utastájékoztatási rendszert, illetve hidakat és alagutakat építenek.

<https://kronika.ro/gazdasag/euromilliardos-unios-tamogatas-a-kurtos-es-piski-kozotti-vasutvonal-korszerusitesere>

**Mintegy hárommillió eurónyi bevétel mellett közel egymillió eurós nyereséggel zárta az elmúlt esztendőt a nagyváradi Közterület-kezelő Igazgatóság által működtetett Nymphaea Aquapark.** A 2016-ban elkészült létesítménynek ez volt az első teljes költségvetési éve, a működtetők pedig nagy várakozással tekintenek a jövőbe.Liviu Andrica, a nagyváradi önkormányzat fennhatósága alatt működő Közterület-kezelő Igazgatóság vezetője évértékelő sajtótájékoztatón számolt be nemrég a részletekről. Mint elmondta, a Nymphaea élményfürdőnek 2017-ben megközelítőleg 300 ezer fizető vendége volt. A teljes árbevétel meghaladta a 3 millió eurót. A létesítmény jövedelme kiegészül a területén működő közélelmezési egységektől és különböző, többnyire masszázs- és szépségszalonoktól származó bérleti díjakkal, így a tavalyi évet egymillió eurós nyereséggel zárta az aquapark.

<http://www.maszol.ro/index.php/gazdasag/92546-jelent-s-nyereseget-termelt-tavaly-a-nagyvaradi-elmenyfurd>

**A bútorokat és háztartási kiegészítőket forgalmazó osztrák XXXLutz 2018. március 8-án készül megnyitni első romániai MÖMAX áruházát Temesváron.** Az új MÖMAX áruház 4200 négyzetméter alapterületű lesz, emellett lesz két raktárépülete is: egy 1000 négyzetméteres a közvetlen közelében, egy 3200 négyzetméteres pedig egy közeli logisztikai parkban. Az áruház egy már létező csarnokban kap helyet, amelyre az XXXLutz egy 15 évre szóló bérleti szerződést kötött. A beruházás teljes értéke meghaladja a 4 millió eurót.

<http://www.zf.ro/companii/retail-agrobusiness/retailerul-austriac-de-mobila-xxxlutz-intra-pe-piata-locala-cu-un-magazin-de-4-200-mp-la-timisoara-17028364>

**A Kolozs Megyei Tanács 2018-ra közel 25 millió eurót (115,9 millió lejt) különített el 26 megyei út fejlesztésére és korszerűsítésére összesen 304 km hosszúságban.** Emellett a 2017-ben megkezdett munkálatok befejezésére további 551.000 lejt szavaztak meg a saját költségvetésükből, amit 19 millió lejjel egészítenek ki a helyi utak fejlesztésére szánt kormányprogramból.

<http://www.zf.ro/eveniment/cj-cluj-investeste-25-mil-euro-in-reabilitarea-si-modernizarea-a-peste-300-km-de-drumuri-judetene-17024450>

**A Főkonzulátus Külgazdasági Irodáját érintő fontosabb gazdasági események:**

**A Külgazdasági Iroda 2018. február 21-én tájékozódó megbeszéléseket szervezett a csővázas rendszerek forgalmazásával, lean gyártással, valamint minőségoptimizálással foglalkozó BeeWaTec Hungária Bt. részére.** A cégnek már korábban volt egy kolozsvári munkatársa, aki a romániai eladásokért felelt, most viszont leányvállalat létesítését tervezik a cég tulajdonosai, amelynek érdekében helyi könyvvizsgálói, számviteli és jogi tanácsadói vállalatok vezetőivel szerveztünk megbeszéléseket. A leszervezett találkozók sikeresek voltak, a cég már el is döntötte, hogy melyik tanácsadói vállalkozással fog együttműködni a jövőben, jelenleg a cég vezetőinek helyi potenciális ügyfélkörrel (Hella, Emerson) való összekapcsolásában működünk közre.

**Telegdi Andrea KGA részt vett a Romániai Magyar Üzleti Egyesület első negyedéves konferenciáján, amelyre 2018. február 22-23-án Bukarestben került sor.** Az idei első konferenciát „*A jövő a sarkunkban- HR trendek”* címmel rendezték meg, és elsősorban a HR folyamatok átalakulásáról, azok nagyvállalatokban betöltött meghatározó szerepéről, a digitalizáció fontosságáról és Románia gazdaságának alakulásáról esett szó. A rendezvényen több mint 100 vállalkozó vett részt – ennek lényeges hányada erdélyi –, akikkel a KGA rövid megbeszéléseket is folytatott.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BERENDEZÉSEK** | **szerszámok és eszközök közbeszerzése** | **Elektronikai eszközök beszerzése** (Kolozs megye) | | 2018.03.27. | 33.765,38 | **UNIVERSITATEA "BABES-BOLYAI"**, Cím: Kogalniceanu nr.1, Cluj-Napoca, Cod postal: 400084, Romania, Tel. +40 264405340, E-mail: ocsana.muntean@ubbcluj.ro, liviu.sava@ubbcluj.ro, Fax: +40 2644590592, www.ubbcluj.ro, Kapcsolattartó személy: Muntean Ocsana |
| **EGÉSZSÉGÜGY** | **gyógyszerek közbeszerzése** | **Gyógyszerek beszerzése** (Kolozs megye) | | 2018.03.26. | 495.154,70 | **SPITALUL CLINIC DE RECUPERARE CLUJ-NAPOCA**, Cím: str. VIILOR nr. 46-50, Cluj-Napoca, Cod postal: 400347, Romania, Tel. +40 264207021, Email: recuperarecj@gmail.com, Fax: +40 264453131, Kapcsolattartó személy: Delia Maior |
|  | **gyógyszerek közbeszerzése** | **Daganatellenes szerek beszerzése (Szilágy megye)** | | 2018.04.02. | 298.037,50 | **SPITALUL JUDETEAN SALAJ**, Cím:  STR. SIMION BARNUTIU NR. 67, Zalau, Cod postal: 450129, Romania, Tel. +40 260616920, Email: b.achizitii@yahoo.com, Fax: +40 0260661066, www.spitalzalau.ro, Kapcsolattartó személy: Cristea Voica |
|  | **gyógyszerek közbeszerzése** | **Különféle gyógyszerek beszerzése** (Temes megye) | | 2018.04.02. | 1.656.996,41 | **Spitalul Clinic Municipal de Urgenta Timisoara**, Cím: str. Hector, nr.1, Timisoara, Cod postal: 300074, Romania, Tel. +40 256221224, Email: achizitiismtm@gmail.com, Fax: +40 2564221224, http://smtm.lasting.ro, Kapcsolattartó személy: Beatrice Jian |
|  | **gyógyszerek közbeszerzése** | **Antiszeptikumok és fertőtlenítő szerek beszerzése** (Temes megye) | | 2018.04.10. | 63.991,59 | **Spitalul Clinic Municipal de Urgenta Timisoara**, Cím: str. Hector, nr.1, Timisoara, Cod postal: 300074, Romania, Tel. +40 256221224, achizitiismtm@gmail.com, Fax: +40 2564221224, http://smtm.lasting.ro, Kapcsolattartó személy: Beatrice Jian |
|  | **egészségügyi készletek közbeszerzése** | **Csontszintetizáló készülékek beszerzése** (Kolozs megye) | | 2018.03.28. | 864.659,80 | **SPITALUL CLINIC JUDETEAN DE URGENTA CLUJ**, Cím: STR. CLINICILOR NR. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy: PAUL RISNITA |
|  | **egészségügyi készletek közbeszerzése** | **Vérpótló szerek és perfúziós oldatok beszerzése** (Szilágy megye) | | 2018.04.02. | 274.115,72 | **SPITALUL JUDETEAN SALAJ**, Cím: STR. SIMION BARNUTIU NR. 67, Zalau, Cod postal: 450129, Romania, Tel. +40 260616920, Email: b.achizitii@yahoo.com, Fax: +40 260661066, www.spitalzalau.ro, Kapcsolattartó személy: Pintican Rodica |
|  | **orvosi felszerelések közbeszerzése** | **Laboratóriumi kellékek beszerzése** (Kolozs megye) | | 2018.03.29. | 5.348.811,76 | **Universitatea de Medicina si Farmacie "Iuliu Hatieganu" Cluj-Napoca**, Cím:  str. Victor Babes, nr. 8, Cluj-Napoca, Cod postal: 400012, Romania, Tel. +40 264597256, Email: obutnar@umfcluj.ro, www.umfcluj.ro, Kapcsolattartó személy: Olimpia Butnar |
| **ÉPÍTKEZÉSEK** | **építkezések és javítások közbeszerzése** | **Torda város ivóvíz és csatornarendszerének a korszerűsítése és kibővítése** (Kolozs megye) | | 2018.03.28. | 24.391.967,55 | **COMPANIA DE APA "ARIES" S.A.**, Cím: Str.Axente Sever nr.2 , Localitatea: Turda , Cod postal: 401078, Romania, Tel. +40 264/311771/109, Email: office@caaries.ro, Fax: +40 264311772, www.caaries.ro, Kapcsolattartó személy: Mihaiela Sarb |
|  | **építkezések és javítások közbeszerzése** | **A Temes megyei Közútkezelő (DRDP Timisoara) fennhatósága alá tartozó országutak nyári karbantartása** | | 2018.04.06. | 46.157.029,62 | **COMPANIA NATIONALA DE ADMINISTRARE A INFRASTRUCTURII RUTIERE S.A.**, Cím: Bd. Dinciu Golescu nr. 38, Sector 1, Bucuresti, Cod postal: 010873, Romania, Tel. +40 212643310, Email: achizitiipublicebuget@andnet.ro, Fax: +40 213186650, www.cnadnr.ro, Kapcsolattartó személy: Ioana Silvia Barbulescu |
|  | **út- és hídépítési közbeszerzések** | **A DJ 109E jelzésű megyei út km 28+320 – 49 + 350 közötti szakaszának korszerűsítése (tervezés + kivitelezés)** (Szilágy megye) | | 2018.03.29. | 4.717.900,38 | **JUDETUL SALAJ**, Cím: P-ta 1 Decembrie 1918, nr.12, Zalau, Cod postal: 450058, Romania, Tel. +40 260614120, Email: licitatiesj@cjsj.ro, Fax: +40 260661097, http://www.cjsj.ro, Kapcsolattartó személy: Maria Vultur |
|  | **út- és hídépítési közbeszerzések** | **A nagyváradi körgyűrű és az Universitatii utca kereszteződésében felüljáró építése** (Bihar megye) | | 2018.03.29. | 6.705.298,51 | **MUNICIPIUL ORADEA**, Cím: P-ta Unirii, nr.1, Oradea, Cod postal: 410100, Romania, Tel. +4 0259437000, Email: mihaela.nastea@oradea.ro, Fax: +4 0259409406, www.oradea.ro, Kapcsolattartó személy: Mihaela Nastea |
|  | **út- és hídépítési közbeszerzések** | **A DJ 110 jelzésű megyei út km 0+000 – 16+475 közötti szakaszának korszerűsítése (tervezés + kivitelezés)** (Szilágy megye) | | 2018.04.02. | 5.076.057,71 | **JUDETUL SALAJ**, Cím: P-ta 1 Decembrie 1918, nr.12, Zalau, Cod postal: 450058, Romania, Tel. +40 260614120, Email: licitatiesj@cjsj.ro, Fax: +40 260661097, http://www.cjsj.ro, Kapcsolattartó személy: Maria Vultur |
| **ÉPÍTŐANYAGOK** | **építőanyagok közbeszerzése** | **Betonelemek beszerzése (szegélyek, rácsok, térkövek, járdalapok stb.)** (Szilágy megye) | | 2018.03.23. | 274.011,95 | **CITADIN ZALAU SRL**, Cím: Str. Fabricii nr. 28, Zalau, Cod postal: 450081, Romania, Tel. +40 260612837, Email: lavinia984@yahoo.com, Fax: +40 260611543, www.citadinzalau.ro, Kapcsolattartó személy: Boszormenyi Lavinia Ildiko |
| **IPARI BERENDEZÉSEK** | **ipari berendezések közbeszerzése** | **Kúpos- és pillangószelepek beszerzése** (Kolozs megye) | | 2018.03.28. | 659.445,00 | **Compania de Apa Somes S.A.**, Cím: Bd 21 Decembrie 1989, nr. 79, Cluj-Napoca, Cod postal: 400604, Romania, Tel. +40 264430050, Email: achizitii@casomes.ro, dana.pop@casomes.ro, Fax: +40 264430886, Kapcsolattartó személy: Mariana Dana Pop |
| **VILLAMOSSÁG** | **villamos munkák és berendezések közbeszerzése** | **Transzformátorállomások korszerűsítése** (Bihar megye) | | 2018.03.26. | 82.517,89 | **Societatea De Distributie a Energiei Electrice Transilvania Nord SA**, Cím: str. Grivitei, nr. 32, Oradea, 410520, Romania, Tel. +40 259405346, Email: bogdan.gaje@distributie-enegie.ro, Fax: +40 259405704, www.distributie-energie.ro, Kapcsolattartó személy: Ioana MIhaiela Oltean |
|  | **villamos munkák és berendezések közbeszerzése** | **Biharlunka település villamoshálózatának felújítása** (Bihar megye) | | 2018.03.23. | 122.835,75 | **Societatea De Distributie a Energiei Electrice Transilvania Nord SA**, Cím:  str. Grivitei, nr. 32, Oradea, Cod postal: 410520, Romania, Tel. +40 259405346, Email: bogdan.gaje@distributie-enegie.ro, Fax: +40 259405704, www.distributie-energie.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |